Бацька Пятра Буцянёва Міхаіл Апалінаравіч правёў у родавым маёнтку Шчорсы на Наваградчыне свае юначыя гады, але разам з сям’ёй вымушаны быў выехаць адтуль у 1939 г. пасля пачатку Другой сусветнай вайны і прыходу ў Заходнюю Беларусь савецкай улады. Пра гэты драматычны момант сямейнай і дзяржаўнай гісторыі распавядаецца ва ўспамінах графіні Вольгі Храптовіч-Буцянёвай, апублікаваных у кнізе “Злом” (В. А. Храптовіч-Буцявёва. Злом, Успаміны 1939-1942. — Мінск, “Кнігазбор”, 2011. — 275 стар.), а таксама фрагментамі ў газеце “Народная воля” (Балючая споведзь графіні).